03/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de decembro de 2013, da Xefatura Territorial da Coruña, pola que se somete a información pública a autorización administrativa e declaración de utilidade pública dunha instalación eléctrica no Concello de Mesía (expediente 194-13

Para os efectos previstos na Lei 54/1997, de 27 de novembro (BOEn.º 285), do sector eléctrico, e no título VII do Real decreto 1955/2000, do 1 de decembro (BOEn.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa e declaración de utilidade pública, en concreto, da instalación eléctrica que se describe: Solicitante: UDESA Domicilio social: Rúa José Angel Valente, 17 local 62 15706 Santiago de Compostela Denominación: Subestación transformadora Visantoña Situación: concello de Mesía. Características técnicas: Subestación transformadora 66/15 KV, tecnoloxía intemperie tradicional (AIS), con dobre seccionador, implementar con equipos de exterior onde o corte se realiza baixo atmosfera SF6 e os demais equipos posuirán illamento ao aire entre fases: Dúasposicións de liña 66 KV. Unha posición de transformación 66 KV. Un sistema de barra simple. Un sistema de medida de tensión en barras. Un transformador de potencia de 15 MVA (ONAN). Edificio de control onde se albergarán os equipos de control, protección, medida e comunicacións. Celdas primarias 20 KV: 1 de trafo, 8 de liña, 1 de medida e 1 de servizos auxiliares. Liña aérea DC 66 KV en condutor A-180 e fibra óptica OPGW-48, dunha lonxitude de 30 metros, coa orixe no apoio existente de LAT DC 220-66 KV Mesón - Teixeiro e final no pórtico da subestación proxectada. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 54 da Lei 54/1997, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares dos terreos propostos sexan descoñecidos, ignórese o lugar de notificación, ou ben, intentada a notificación, non se tería podido realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruñano prazo de vinte días, a partir da última publicación ou notificación individual. A Coruña, 3 de decembro de 2013 A xefa territorial Susana Vázquez Romero Relación de bens e dereitos afectados do termo municipal de Mesía: